google/wiki40b huggingface dataset:
Piero di Lorenzo de' Medici

Bakgrunn

Han var eldste sønn av Lorenzo de' Medici og Clarissa Orsini, og storebror til pave Leo X.
Han ble utdannet av store personligheter som Angelo Poliziano til å kunne etterfølge sin far som hersker av Firenze. Hans tøylesløse, arrogante og udisiplinerte personlighet skulle imidlertid vise seg å gjøre det vanskelig for Piero at bekle embedet som hersker i Firenze. 
Han ble gift i 1488 med Alfonsina Orsini.

Gran maestro i Firenze

Piero fikk overdratt myndigheten som leder i Firenze i 1492.
Piero de' Medici befattet seg med diktning, samlet på verdifulle håndskrifter og tok seg på vellykket måte av Medici-banken som det hadde gått nedover med, men som nå ble mektig og sterk. Politisk sakforstand var imidlertid ikke blant hans sterke sider.
To år etter at Piero kom til makten (1494) gjorde Karl VIII av Frankrike inntog i Italia med en stor militærstyrke og gjorde krav på den napolitanske trone. Karl VII var blitt fristet av Ludovico Sforza, il Moro, forhenværende regent i Milano, som kunne avsette sin nevø Gian Galeazzo Sforza og i stedet innsette kongen som hertug.
Etter å ha avgjort noen saker i Milano beveget Karl VIII seg mot Napoli. Han drog gjennom Toscana og lot noen soldater bli stående der for å sikre kommunikasjonen med Milano under felttoget. Piero forsøkte å være nøytral, men det var i Karls øyne uakseptabelt, og han planla å invadere Toscana. Pieros evne til å fremstå som upartisk var uansett ikke den helt store. Han var (gjennom mor og hustru) dynastisk innbundet med Orsinislekten. Via denne adelsfamilien var han da videre knyttet til Napoli, og der med i en konstellasjon som var i motsetning til franskmennene og dermed også mot dem hardt trengte milanesiske regent Ludovico Sforza som hadde latt dem få innpass i Nord-Italia.
Piero forsøkte etterhvert å yte motstand mot de franske planer, men kunne ikke hente mye hjelp i Firenze. Firenze led under Girolamo Savonarolas innflytelse, så selv hans fettere flyktet fra byen og Karl VIIIs tropper.
Piero oppgav hurtig og betingelsesløst kampen da Karl VIIIs tropper nærmet seg byen. Utilfredshet blant byens borgere førte til at Medici-familien måtte flykte. Palazzo-familien ble utplyndret, Republikken Firenze ble gjeninnført, og familien ble offisielt dømt til eksil. Den bosatte seg i de andre italienske stater og i resten av Europa.
Mens Spania og Frankrike i 1503 fortsatte kampen i Italia om herredømmet i Napoli, druknet Piero i Gariglianos munning nær Gaeta da han flyktet etter slaget som hans allierte franskmennene tapte.
Elle Decoration

Elle Decoration var et norsk magasin som dekket stoffområdene bolig og interiør. Utgiver var Egmont Publishing, som også utga kvinnebladet Elle. Elle Decoration kom ut to ganger i året som et redaksjonelt bilag til Elle. 
Ansvarlig redaktør var Signy Fardal.
VisitDenmark

VisitDenmark er Danmarks nasjonale turismeorganisasjon.
VisitDenmark arbeider med markedsføring i markeder utenfor Danmark, for å tiltrekke utenlandske ferie- og møteturister til landet.
I Norge er VisitDenmark kjent som eier til en av Norges mest kjente merkevarer opp gjennom tidene: kampanjen «Det er dejlig å være norsk -i Danmark». Kampanjen har eksistert siden 1989.
Kulehalefluer

Utseende

Middelsstore (6-12 mm), slanke blomsterfluer, gule og svarte. Særlig hannene har en karakteristisk, langstrakt kroppsform og kan lett kjennes på at det ytre kjønnsorganene danner en stor, rund kapsel som er bøyd fremover under bakkroppen og henger ned som en kule. Man må undersøke disse for å bestemme artene med sikkerhet, men dette er forholdsvis enkelt da de er så store og sitter så eksponert. Ansiktet er for det meste gult, men kan ha en svart midtflekk. Antennene er gule, det tredje leddet er mørkt på oversiden. Pannen er gul, issen oftest mer eller mindre svart. Fasettøynene er nakne og påfallende store. Thorax er svart, mer eller mindre glinsende, med brede, gule sidestriper og gult scutellum. Beina er for det meste gule, forholdsvis korte. Vingene er nokså smale, glassklare. Bakkroppens er gul og svart, ofte med mer gul enn svart farge. Den er lang og smale, mer eller mindre sylindrisk. Hos hannene er det ytre kjønnsorganene påfallende store og danner en rund kapsel som er bøyd framover under bakkroppsspissen. Det finnes flere fingeraktige prosesser og påfallende hårkvaster, disse er viktige for å bestemme artene. Slekten kan egentlig ikke forveksles med noen annen europeisk slekt, derimot kan det være ganske vanskelig å skille artene, særlig gjelder dette hunnene.

Levevis

Blomsterfluene i denne slekten påtreffes helst i åpne områder, for eksempel blomsterenger. De holder seg gjerne lavt i vegetasjonen men man kan finne dem på blomster. Larvene lever av bladlus og andre små, tynnhudete leddyr. I alle fall noen av artene kan vandre en del.

Utbredelse

Slekten forekommer i alle verdensdeler bortsett fra Antarktis og Sør-Amerika, men de fleste av de beskrevne artene er fra Palearktis. Dette kan kanskje skyldes at denne temmelig vanskelig tilgjengelige slekten er best undersøkt her.
TV-aksjonen 2007

TV-aksjonen 2007 var den 34. TV-aksjonen og ble arrangert til inntekt for UNICEF i samarbeid med Norges Idrettsforbund og Right To Play. Aksjonen fikk navnet «Sammen for barn». Hoveddagen for innsamlinga var 21. oktober 2007. I forbindelse med denne innsamlinga ble det sendt et flere timer langt program på NRK 1 som fulgte opptellingen av de innkomne pengene og satte fokus på formålet.

Formål

TV-aksjonen 2007 ble i 2006 tildelt UNICEF og det ble tidlig klart at den skulle gjennomføres i samarbeid med idretten. Aksjonen fokuserer på barn, og pengene skal gå til nødvendig medisinering og hjelp til barn smittet eller berørt av HIV og aids. Mer spesifikt vil dette si forhindring av hiv-smitte fra mor til barn, medisinering av barn, forebygging av smitte blant barn og unge og omsorg for foreldreløse barn. Pengene skal brukes i ni land: Uganda, Jamaica, Zimbabwe, Vietnam, Malawi, Zambia, Ukraina, Mosambik og Kenya.

Folkereportere

Fire såkalte «folkereportere» ble før aksjonen plukket ut til å reise sammen med et TV-team til et område hardt rammet av HIV og aids for å lage reportasjer om problemene. Disse var en bestemor fra Troms, en trebarnsfar fra Tønsberg, en trebarnsmor fra Bergen og en tobarnsfar fra Skien. Områdene disse reiste til var Zambia og Malawi.

Resultat

Om ettermiddagen 25. oktober var det talt opp totalt 220 060 589 kroner, hvilket er rekord. Forrige rekord var fra 2006 og lød på drøye 207 millioner kroner. Gjennomsnittlig ga hver innbygger i Norge 44,89 kroner. Innbyggerne i Aust-Agder ga mest, mens Stavanger var den mest gavmilde storbyen.
EM i friidrett 2018 – 5000 meter menn

Kvalifikasjonskrav

Kvalifikasjonskravet for 5000 meter menn var: 13.42,00.
Hvem er Hvem?

Hvem er Hvem? er et bokverk som ble gitt ut av Aschehoug og som kom i flere utgaver. «Boken har kun til hensikt å gi en rekke faktiske oplysninger om vedkommende person», skriver forfatteren Hj. Steenstrup i forordet til utgaven av 1938. Det er altså ikke biografier eller karakteristikker av personene man tar sikte på å gi. 
Fra 1938 var planen å gi ut en slik bok hvert tredje år, men andre verdenskrig gjorde det umulig. På den tiden kom en slik bok ut årlig i Danmark og hvert annet år i Sverige. 
Verket ble til ved at man før hver utgave tilskrev de omtalte personer med kopi av opplysningene fra foregående utgave og ba om å få informasjon om nye fakta som måtte være kommet til. Om lag 75 prosent av de tilskrevne svarte på forespørselen, resten måtte forfatter og forlag skaffe fram selv. 
Nyeste utgave var redigert av Knut Olav Åmås og snevret inn til 1000 personer. Denne skiller seg fra de eldre i stil ved at artiklene er i mer journalistisk stil med personkarakteristikker, i tillegg til de rent biografiske årstallsopplysninger. Ca 340 av de 1000 biografiene har også signerte forfattere.
Wolfsburg

Wolfsburg er en by i Niedersachsen i Tyskland. Den ligger ved elven Aller nordøst for Braunschweig, og har 123 144 innbyggere (2012).
Byen ble grunnlagt av nasjonalsosialistene i 1938 for å skaffe boliger til arbeiderne ved Volkswagen-fabrikkene. Wolfsburg er fremdeles Volkswagen-konsernets hovedsete og dominert av bedriften.
Byen har sitt navn fra Wolfsburg-slottet, bygget rundt år 1300 ved Allers bredde. Det er også et annet slott ved Wolfsburg, bygget etter 1600.
I Wolfsburg ligger bl.a. det store friluftsmuseet Autostadt, som eies og drives av Volkswagen, et planetarium og et kunstmuseum.
Enkelte nabolandsbyer ble i etterkrigstiden innlemmet i Wolfsburg, bl.a. Fallersleben, hjemby for August Heinrich Hoffmann von Fallersleben, som skrev den tyske nasjonalsangen (Das Lied der Deutschen).

Sport

Den mest kjente idrettsklubben i byen er VfL Wolfsburg, en fotballklubb stiftet i 1945. Klubben vant sitt første seriemesterskap etter å ha vunnet Bundesliga 2009. Ishockeylaget Grizzlys Wolfsburg kommer også fra byen.
Thud

Thud er et brettspill for to personer. Det ble oppfunnet av Trevor Truan og er basert på spillet med samme navnet som dukker opp i Terry Pratchetts romaner Going Postal og THUD!. Thud bærer visse likhetstrekk med både de Norrøne spillene Hnefatafl og Tablut (Thud bærer navnet "Hnaflbaflwhiflsnifltafl") og med sjakk. De to sidene som spilles er dvergene og trollene, da spillet er en representasjon av slaget ved Koom Valley.

Spillet

Målet med spillet er å utrydde motstanderen. Dvergene er i kraftig flertall, men til gjengjeld kan et enkelt troll gjøre betraktelig mer skade. Spillet kan på noen måter minne om sjakk, snarere enn andre brettspill som Go og Othello, i det at det forskjellige brikkene kan bevege seg på forskjellige måter. Til forskjell fra de aller fleste klassiske brettspill, og i tråd med betydningen av tallet åtte i Terry Pratchetts romaner, spilles Thud på et åttekantet brett.

Historie

Thud har sitt opphav i Terry Pratchetts univers, skiveverdenen. I de to siste romanene, Going Postal og THUD! nevnes spillet, og i THUD! er spillet en avgjørende faktor. Pratchett har også diktet opp spillets opphav, som bærer mange likhetstrekk med Shahnamateorien om sjakkspillets opphav.
Kort sagt ble det dvergen som opfant det bedt om å oppgi en belønning. Han bad om et lite stykke gull for den første ruten på brettet, to for den andre, fire for den fjerde etc. Da dvergekongen innså at det ville være mer gull enn det finnes på skiveverdenen truet han oppfinneren på livet. Oppfinneren tenkte seg om og bad i stedet om så mye gull som han kunne bære, og slapp unna med en brukket arm.
Belisha beacon

Belisha beacon /bəˈliːʃə/ («belisha-lamper») er en gulfarvet kuleformet lampe på toppen av en høy, svart og hvit stang, som markerer fotgjengeroverganger på veier i Storbritannia, Irland og i andre land som er historisk påvirket av Storbritannia, slik som Hongkong, Malta og Singapore. Lampene er oppkalt etter Leslie Hore-Belisha (1893–1957), den britiske transportministeren som i 1934 fikk bygget lamper til fotgjengeroverganger, som var merket med store metallstykker nedfelt i veibanen. Disse overgangene ble senere malt i sorte og hvite striper, og ble dermed kjent som «sebrafelt» (zebra crossing). Juridisk har fotgjengere prioritet (foran hjultrafikk) på slike overganger. I 1948 produserte Central Office of Information en kortfilm som viste den riktige måten å bruke et fotgjengerfelt (uten striper på denne tiden).
Belisha-lamper gir ekstra synlighet til fotgjengeroverganger for bilistene, først og fremst på natten. I Storbritannia blinker lampene med en takt av 750 ms på, 750 ms av, i henhold til Britisk Standard BS8442-2015, Avsnitt 12. Enkelte fotgjengerfelt er innstilt slik at hver lampe blinker vekselvis til den andre siden, men de faller ofte ut av synkronisering over tid. Dette er blitt utbedret gjennom innebygget synkronisering og nye funksjoner for høy synlighet, som er inkludert i patent GB2549455.
Den internasjonale Simón Bolívar-prisen

Den internasjonale Simón Bolívar-prisen er en pris som tildeles av UNESCO for å belønne innsats for frihet, uavhengighet og verdighet og for å styrke en ny internasjonal, økonomisk, sosial og kulturell orden. Den ble etablert i 1983. Prisen er oppkalt etter den søramerikanske uavhengighetsforkjemperen Simón Bolívar. Med prisen følger det et pengebeløp. Prisvinnerne velges av en jury på sju medlemmer, der fem medlemmer representerer forskjellige verdensdeler, ett medlem utpekes av Venezuelas regjering og ett av UNESCOs generalsekretær.
RCAF Station Lachine

RCAF Station Lachine var en flybase for Royal Canadian Air Force nær Lachine og Dorval, Quebec, Canada, vest for Montréal. Basen var lokalisert ved Dorval Airport, senere Montréal-Dorval International Airport (nå Montréal-Pierre Elliott Trudeau internasjonale lufthavn).
RCAF Station Lachine begynte sin virksomhet i 1941 som transittpunkt for forsendelse av fly og forsyninger til Europa under Andre verdenskrig. Inntil 1943 var Lachine base for en av fem British Commonwealth Air Training Plan (BCATP) manning depots, No. 5 Manning Depot. 
Canadian Forces Air Transport Command som hadde vært stasjonert ved RCAF Station Rockcliffe ble flyttet til  Lachine i 1951. No. 426 Transport Squadron og 436 Transport Squadron ble gjenopprettet ved Lachine i mars 1947 og april 1949. No. 426 Squadron flyttet til RCAF Station Trenton i 1959; No. 436 Squadron flyttet til RCAF Station Downsview i juli 1956.  No. 2 Air Movement Group (2 AMU) ble etablert ved  Lachine i 1951 og ga støtte til disse skvadronene.
Air Transport Command flyttet til Trenton i september 1959 da RCAF Station Lachine ble lagt ned.
Klumpfot

Klumpfot (pes equino-varus congenitus) er en medfødt tilstand hvor foten er bøyd nedover og vridd innover. I feilstillingen inngår spissfot i form av strak ankel (pes equinus), innoverdreining av hælen (pes varus) og vinkeldannelse mellom forfot og hæl (pes adductus) slik at fotryggen vender fremover. Tilstanden er mer utbredt blant gutter enn blant jenter. Tilstanden har vært knyttet til fedre som har vært utsatt for stråling gjennom den såkalte Kvikk-saken.
Axels tivoli

Axels tivoli er en av Europas mest erfarne tivoli aktører. Det er skandinavias største ambulerende tivoli og tar plass på mange forskjellige festivaler og tivoli, som blant annet Romsdalsmartnan, Momarkedet, Dala mart'n og Eidsvoll-dagene.

Historikk

Axel Andreasson startet med tivoli i 1928. Før det reiste han rundt på markeder med foreldrene sine og solgte grønnsaker og egg som de produserte på gården hvor de bodde.
Han var foretingsmann og kjøpte sin første karusell, fordi han mente barn også skulle ha muligheten til å ha det gøy på markedet.
Tivoliet gikk bra for Axel og tivoliet vokste med flere attraksjoner. Idag er det ett hundretalls karuseller i tivoliet og i tillegg mange kiosker og bamseboder osv. Idag er Axels tivoli skandinavias største.

Ali Baba

Ali Baba eller det flygende teppe er ett teppe man sitter på som går rundt og rundt.

Batman

Batman er en karusell hvor man går rundt og rundt ikke ulikt Ali Baba. Forskjellen er at her går setene rundt så gjennom turen vil du dreie 360 grader rundt.

Radiobilene

Radiobilene er en klassiker i Axels tivoli. Man kan sitte opptil to stykker i en bil, man kjører rundt for å krasje i motstanderen.

Jumping

Jumping eller Hulken er en karusell som går rundt og rundt Hulken som står i midten. Den går både framover og baklengs, mens den hopper og sprøyter røyk.

Waltzer

Waltzer alias kaffekoppene er en karusell som alltid gjør suksess.

Harry Potter

Morohus med inspirasjon fra Harry Potters verden. Den har tidligere hatt navnet "American show", "Ghostbusters" og King`s circus, men ble i nyere tid malt om med dekorasjon ifra Harry Potter filmene.
Kazumasa Shimizu

Karriere

Kazumasa Shimizu startet sin profesjonelle karriere i Oita Trinita i 1999.
Holmeja

Holmeja er et tettsted i Svedala kommune i Skåne län i Sverige. Holmeja ligger mellom Svedala og Lund nær Sturup lufthavn. I 2010 hadde tettstedet 239 innbyggere.
Slagerparaden vol. 2

Slagerparaden vol. 2 er et musikkalbum med Ingjerd Helén og Torry Enghs, utgitt i 1970.
Zetona delospila

Utseende

En liten, brunlig sommerfugl. Oversiden har en svak, blåfiolett glans men er ellers mørkt brunlig. Bakvingen har ikke noen stjert ved bakhjørnet.

Utbredelse

Gruppen er utbredt i det nordvestlige Australia.
Nolan-diagram

Nolan-diagram er et politisk spektrum diagram laget av David Nolan i 1969. David Nolan var en amerikansk libertarianistisk aktivist. Diagrammet illustrerer politisk syn langs to akser, en for økonomisk frihet og en annen akse for personlig frihet. Den utvider politisk analyse fra et en-dimensjonalt høyre-venstre spektrum med tanke på å posisjonere libertarianisme på utsiden av det tradisjonelle spektrumet.
Poyang

Poyang (kinesisk: 鄱阳县; pinyin: Póyáng Xiàn) er et fylke i provinsen Jiangxi i Folkerepublikken Kina. Det ligger i byprefekturet Shangrao.
Befolkningen var på 1 232 323 innbyggere i 1999.
Alta-konflikten

Alta-konflikten var en politisk strid på 1970-tallet og begynnelsen av 1980-tallet vedrørende utbyggingen av et vannkraftverk i Altaelva i Finnmark. En av konsekvensene var at deler av bygda Masi samt dens kirke ville bli lagt under vann. Dette var kontroversielt blant annet fordi området ble brukt som beiteområde for reindriftsamers dyr. Konsesjonssøknaden, som ble levert i 1974, var derimot sterk redusert, og omfattet ikke neddemming av Masi.

Minnesmerke

Elvereddernes skiferbauta ligger ved Gargia fjellstue, og er dekorert med kjetting og klaver fra nullpunktet ved Stilla. «Den ble reist for å hedre de mange som ofret år av sine liv på å berge elva fra utbygging, men som tapte».
De forente arabiske emirater under VM i friidrett 2011

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Gulnakkeara

Beskrivelse

Gulnakkeara har hovedsakelig klargrønn fjærdrakt med mørkt, blålig hode, kinn og øvre del av halsen. I nakken finnes en klave av signalgule fjær, som vokser fram etter hvert som fuglene eldes. Den lange, kileformede stjerten har rød base og mørk blå tipp. Den nakne hudflekken rundt øynene er hvit. Vingene har innslag av mørk blålige fjær. Huden på føttene er blek. Den blir omkring 38 cm lang og tilhører således de mindre araene.

Utbredelse

Fuglen forekommer i det sentrale og østlige Bolivia og det nordøstre Paraguay, nord i Argentina og lengst vest i Brasil i Sør-Amerika.

Atferd og habitat

Fuglene hekker i hulrom i trestammer og trives i tropisk- og subtropisk klima med fuktig, eviggrønn skog, lokalt i høyder opp til 1 700 moh.
3. etappe av Arctic Race of Norway 2017

Løypebeskrivelse

Løypa startet i Lyngseidet og fulgte sørover langs vestsida av Lyngsfjorden til Nordkjosbotn og kom til første vanlige spurt ved Storsteinnes, fulgt av en 2.-kategori klatrespurt over Vassåsen og en over Sæterlihaugen. Etter den undersjøiske Ryatunnelen kom andre og tredje vanlige spurt, ved henholdsvis Tisnes og Kvaløysletta, mens målgang var med en 1.-kategori klatrespurt øverst i Finnvikdalen.
George Strait

Biografi

George Strait ble født i Poteet, Texas, den 8. mars i 1952. Faren var lærer og farmer. Mora forlot familien mens barna ennå var små. Hun tok med seg datteren, men lot sønnen bli igjen hos faren. George fullførte high school på slutten av 1960-årene og begynte på college, men sluttet og stakk av med sin high school-kjæreste, Norma. I 1971 ble han innrullert i det militære og et par år senere ble han stasjonert på Hawaii, der han spilte i countrymusikk gruppa Rambling Country, som var sponset av hæren. Strait forlot hæren i 1975 og returnerte til Texas for å studere landbruk ved Texas State University i San Marcos. På denne tiden dannet han også sitt eget countryband, kalt Ace in the Hole.
Ace in the Hole laget noen få album mot slutten av 1970-årene for D Records, et lite uavhengig plateselskap i Dallas. Det ble imidlertid ingen suksess. I 1979 møtte Strait bareieren Erv Woolsey, som tidligere hadde jobbet for MCA Records. De ble venner og Woolsey inviterte flere ledere fra MCA for å høre på Strait, noe som resulterte i en platekontrakt med MCA i 1980.
Straits første singelplate, Unwound, kom på markedet på vårparten i 1981 og klatret inn på Topp-10 listen. Oppfølgeren, Down and Out, nådde 16.-plass på listen, men If You're Thinking You Want a Stranger (There's One Coming Home) nådde 3.-plass tidlig i 1982. Litt senere samme året nådde Fool Hearted Memory 1.-plass på listen, og senere fikk Strait 17 låter til inn på 1.-plass på listen i løpet av 1980-årene. Suksessen hans har også fortsatt like inn på 2000-tallet.

Diskografi

Alle album er utgitt på plateselskapet MCA (MCA Nashville).
Sasha Alexander

Oppvekst

Alexander ble født i Los Angeles i California. Som barn fikk hun kjælenavnet Sasha og senere tok hun etternavnet Alexander etter broren. Hun er av serbisk herkomst, med italiensk far, og Alexander behersker både serbisk og italiensk. Hun ble introdusert til skuespill gjennom et skoleteater i syvende klasse, og hun er også tidligere danser. Hun var en ivrig skøyteløper, men måtte slutte med dette grunnet en skade. Alexander fortsatte med skuespill mens hun gikk på videregående og høyskole. Hun har filmutdannelse fra University of Southern California.

Karriere

Alexander har hatt roller i flere amerikanske serier, deriblant i Presidio Med som doktor Jackie Collette, i Dawson's Creek som Gretchen Witter og i NCIS som agent Caitlin Todd. Hun har spilt i diverse filmer, deriblant Lucky 13 og Mission Impossible. Hun ble skrevet ut av serien NCIS i mai 2005. Alexander har opptrådt i en episode i den sjette sesongen av House MD og siden 2010 har hun spilt en av hovedrollene, som Maura Isles, i Rizzoli and Isles sammen med Angie Harmon.

Privat

Hun giftet seg med Luka Pecel 18. september 1999, men ekteskapet ble senere annullert. 11. august 2007 giftet hun seg med Edoardo Ponti, som er sønnen til Sophia Loren. Sammen har de en datter, Lucia Sofia, som ble født 12. mai 2006, og sønnen Leonardo Fortunato, som ble født 20. desember 2010.
Condorito

Condorito er en chilensk tegneserie som handler om en menneskeliggjort kondor som bor i den fiktive byen Pelotillehue, en typisk liten chilensk kolonial by. Hovedpersonen er ment å representere en typisk latinamerikaner. Serien ble skapt av René Ríos, kjent som «Pepo», og ble gitt ut for første gang 13. august 1949. Condorito er svært populær over hele Latin-Amerika.
Tegneserien består av korte fortellinger som ender med en vits, som alle er uavhengige av hverandre. Vitsene spiller ofte på sex og mannssjåvinisme, men er vanligvis kamuflert under doble betydninger som barn ikke forstår. Karakteristisk for hovedfiguren er at han nesten alltid faller bakover i siste rute, akkompagnert av det lydmalende ordet ¡Plop!, etter å ha opplevd en pinlig eller ubehagelig situasjon.
Presidents' Trophy

Presidents' Trophy er en pris i National Hockey League som tildeles det laget som får flest poeng i grunnspillet. Dersom to lag ender på samme poengsum, tildeles trofeet til det laget som har flest seire. I tillegg får laget en bonus på USD 350 000 som blir fordelt mellom spillerne på det vinnende laget.
Moustapha Akkad

Dødsfallet

Akkads liv fikk en tragisk slutt da han under et besøk i Jordan ble hardt skadd i et terrorangrep. Han døde to dager etter av skadene. Hans 34-årige datter, Rima Akkad Monla, ble også drept i angrepet.